|  |  |
| --- | --- |
| **riigihangete v-kom_vapp_est_black.jpg**  |  |

Transpordiamet Meie 19.09.2024 nr 12.2-10/183

e-post: info@transpordiamet.ee

 ave.aujarv@transpordiamet.ee

UAB Baltic sign

e-post: info@balticsign.lt

 andri.tonstein@signaal.ee

**Vaidlustuse esitamise teade**

Teatame Teile, et **AS TREV-2 Grupp** esitas19.09.2024vaidlustuse Transpordiameti riigihankes „Sõidukite riiklike registreerimismärkide ostmine“ (viitenumber 281106) UAB Baltic sign pakkumuse vastavaks ja edukaks tunnistamise otsustele (vaidlustus lisatud).

Riigihangete seaduse (edaspidi RHS) § 192 lg 5 alusel kaasab vaidlustuskomisjon esitatud vaidlustuse menetlusse kolmanda isikuna **UAB Baltic sign**.

RHS § 194 lõigete 5 ja 6 alusel palume hankijal ja kolmandal isikul **kolme tööpäeva** jooksul, st hiljemalt **24.09.2024**, esitada Riigihangete vaidlustuskomisjonile kirjalik vastus vaidlustuse kohta ning kõik vaidlustuse lahendamiseks vajalikud dokumendid, mis pole kättesaadavad riigihangete registrist. Kui menetlusosaline soovib esitada tõendeid, mida tuleks teise menetlusosalise eest varjata, tuleb selle kohta esitada vaidlustuskomisjonile selgesõnaline põhjendatud taotlus ja eristada juurdepääsupiiranguga dokumendid (mitte lisada neid vastuse või teiste lisadega samasse digikonteinerisse). Samuti kui vastus vaidlustusele sisaldab mõne menetlusosalise ärisaladust, tuleb vaidlustajale edastamiseks esitada vastuse ärisaladuseta versioon.

Palume anda teada, kas taotletakse vaidlustuse läbivaatamist avalikul istungil või kirjalikus menetluses.

Tulenevalt RHS § 194 lõikest 4 ei ole Transpordiametil selles menetlusesõigust sõlmida hankelepingut käesoleva teate saamisest kuni RHS §-s 201 sätestatud tingimuse saabumiseni.

Lugupidamisega

(allkirjastatud digitaalselt)

Angelika Timusk

Riigihangete vaidlustuskomisjoni liige

Lisa: vaidlustus lisadega

Teadmiseks: vaidlustaja esindajale Kätlin Hinnovile, e-post: katlin.hinnov@trev2.ee

Mari-Ann Sinimaa 611 3713

mari-ann.sinimaa@fin.ee